Идигул Қосимзода

Қосимзода Идигул Тағо (4 январи 1968, ноҳияи Вахш, вилояти Қурғонтеппа, ҶШС Тоҷикистон — 22 июли 2021, Тоҷикистон) — омӯзгор, доктори илмҳои педагогика, ходими давлатӣ, вакили Маҷлиси намояндагони Маҷлиси Олии Ҷумҳурии Тоҷикистон.

 Зиндагинома 
Қосимзода Идигул Тағо 4 январи 1968, ноҳияи Вахши вилояти Қурғонтеппа ба дунё омадааст.  Соли 1990 Донишкадаи омӯзгории шаҳри Қӯрғонтеппаро (ҳозира шаҳри Бохтарро) хатм кардааст. Ихтисос омӯзгор, доктори илмҳои педагогика.

 1990—1992 — Котиби масъули шуъбаи кор бо ноболиғони Ҳукумати ноҳияи Вахш.
 1992—2003 — Омӯзгори мактаби таҳсилоти умумии № 51-и ноҳияи Вахш.
 2003—2006 — Омӯзгори  Донишкадаи давлатии забонҳои Тоҷикистон ба номи Сотим Улуғзода.
 2008—2015 — Муовини ректор оид ба тарбияи Донишкадаи давлатии забонҳои Тоҷикистон ба номи Сотим Улуғзода.
 2015 — 2017 — Ректори Донишкадаи давлатии забонҳои Тоҷикистон ба номи Сотим Улуғзода.
 2017—2020 — Раиси Кумитаи кор бо занон ва оилаи назди Ҳукумати Ҷумҳурии Тоҷикистон.

Аз соли 2020 то охири умр вакили Маҷлиси намояндагони Маҷлиси Олии Ҷумҳурии Тоҷикистон буд.

 Даргузашт 
Идигул Қосимзода 22 июли 2021 бар асари бемории вируси куруно, дар синни 53-солагӣ даргузашт.

 Эзоҳ 

Гурӯҳ:Сиёсатмадорони Тоҷикистон
Гурӯҳ:Сиёсатмадорон аз рӯи алифбо
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VI
Гурӯҳ:Занҳо-сиёсатмадорони Тоҷикистон
Тоҷикистон